CELEX: 32021D1283
Language: hu
Date: 2021-08-02 00:00:00
Title: A Bizottság (EU) 2021/1283 végrehajtási határozata (2021. augusztus 2.) egyes, biocid termékekben használt hatóanyagok jóváhagyásának az 528/2012/EU európai parlamenti és tanácsi rendelet alapján történő megtagadásáról (EGT-vonatkozású szöveg)

2021.8.3.   
               
               
                  HU
               
               
                  Az Európai Unió Hivatalos Lapja
               
               
                  L 279/32
               
            
         A BIZOTTSÁG (EU) 2021/1283 VÉGREHAJTÁSI HATÁROZATA
         (2021. augusztus 2.)
         egyes, biocid termékekben használt hatóanyagok jóváhagyásának az 528/2012/EU európai parlamenti és tanácsi rendelet alapján történő megtagadásáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a biocid termékek forgalmazásáról és felhasználásáról szóló, 2012. május 22-i 528/2012/EU európai parlamenti és tanácsi rendeletre (1) és különösen annak 89. cikke (1) bekezdésének harmadik albekezdésére,
         mivel:
         
                     (1)
                  
                  
                     Az 1062/2014/EU felhatalmazáson alapuló bizottsági rendelet (2) II. melléklete megállapítja azoknak a létező hatóanyag-/terméktípus-kombinációknak a listáját, amelyek 2019. március 30-án szerepelnek a biocid termékekben található létező hatóanyagok felülvizsgálati programjában.
                  
               
                     (2)
                  
                  
                     Számos, az említett listán szereplő hatóanyag-/terméktípus-kombináció esetében valamennyi résztvevő időben visszavonta a támogatását, vagy úgy kell tekinteni, hogy időben visszavonta az említett támogatást.
                  
               
                     (3)
                  
                  
                     Az 1062/2014/EU felhatalmazáson alapuló rendelet 14. cikke (1) bekezdésének megfelelően az Európai Vegyianyag-ügynökség (a továbbiakban: Ügynökség) nyílt felhívást tett közzé a résztvevő szerepének átvételére azon hatóanyag-/terméktípus-kombinációk esetében, amelyek tekintetében a résztvevő szerepét korábban még nem vették át. Az említett kombinációk némelyike esetében nem tettek bejelentést, vagy a bejelentés a szóban forgó rendelet 17. cikkének (4) vagy (5) bekezdése alapján elutasításra került. Azok a hatóanyag-/terméktípus-kombinációk, amelyek biocid termékekben való felhasználásának jóváhagyását az 1062/2014/EU felhatalmazáson alapuló rendelet 20. cikke első bekezdése b) pontjának megfelelően meg kell tagadni, a következők: metam-nátrium (9. és 11. terméktípus); tiram (9. terméktípus); bronopol (9. terméktípus); peroxioktánsav (2., 3. és 4. terméktípus); maláta, kivonat – a Hordeum, Gramineae-ből kapott kivonatok és azok fizikailag módosított származékos termékei, például tinktúrák, masszák, vízmentes kivonatok, illóolajok, gyantatartalmú illóolajok, terpének, terpénmentes frakciók, desztillátumok, maradékok stb. (19. terméktípus); 2,2-dibróm-2-cianoacetamid (13. terméktípus).
                  
               
                     (4)
                  
                  
                     Emellett az Ügynökség az 1062/2014/EU felhatalmazáson alapuló rendelet 12. cikke (3) bekezdésének megfelelően tájékoztatta a Bizottságot azokról a hatóanyag-/terméktípus-kombinációkról, amelyek esetében valamennyi résztvevő időben visszavonta a támogatását, vagy úgy kell tekinteni, hogy időben visszavonta az említett támogatást, és amelyek tekintetében a résztvevő szerepét korábban már átvette. Azok a hatóanyag-/terméktípus-kombinációk, amelyek biocid termékekben való felhasználásának jóváhagyását az említett rendelet 20. cikke első bekezdése a) pontjának megfelelően meg kell tagadni, a következők: ezüst mint nanoanyag (2., 4. és 9. terméktípus); Eucalyptus citriodora olaj és citronellál, hidratált, ciklizált (19. terméktípus); 2-hidroxi-α,α,4-trimetil-ciklohexán-metanol (19. terméktípus); nátrium-kloritból és nátrium-perszulfátból előállított klór-dioxid (2., 3., 4., 5. és 11. terméktípus); aminok, C10-16-alkil-dimetil, N-oxidok (4. terméktípus); capsicum oleoresin (19. terméktípus); capsicum annuum, kivonat (19. terméktípus); a (6E)-N-(4-hidroxi-3-metoxi-2-metil-fenil)-8-metilnon-6-enamid és az N-(4-hidroxi-3-metoxi-2-metil-fenil) -8-metilnonánamid reakciótömege (19. terméktípus).
                  
               
                     (5)
                  
                  
                     Az e határozatban előírt intézkedések összhangban vannak a biocid termékekkel foglalkozó állandó bizottság véleményével,
                  
               ELFOGADTA EZT A HATÁROZATOT:
         
            1. cikk
            A mellékletben szereplő hatóanyagok az ott feltüntetett terméktípusok tekintetében nem hagyhatók jóvá.
         
         
            2. cikk
            Ez a határozat az Európai Unió Hivatalos Lapjában való kihirdetését követő huszadik napon lép hatályba.
         
         
            Kelt Brüsszelben, 2021. augusztus 2-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 167., 2012.6.27., 1. o.
         
         
            (2)  A Bizottság 1062/2014/EU felhatalmazáson alapuló rendelete (2014. augusztus 4.) a biocid termékekben található valamennyi létező hatóanyag szisztematikus vizsgálatára irányuló, az 528/2012/EU európai parlamenti és tanácsi rendeletben említett munkaprogramról (HL L 294., 2014.10.10., 1. o.).
      
      
         
            MELLÉKLET
            Jóvá nem hagyott hatóanyag-/terméktípus-kombinációk:
            
                        Bejegyzés száma az 1062/2014/EU rendelet II. mellékletében
                     
                     
                        Anyag neve
                     
                     
                        Referens tagállam
                     
                     
                        EK-szám
                     
                     
                        CAS-szám
                     
                     
                        Terméktípus(ok)
                     
                  
                        9
                     
                     
                        Bronopol
                     
                     
                        ES
                     
                     
                        200-143-0
                     
                     
                        52-51-7
                     
                     
                        9
                     
                  
                        206
                     
                     
                        Tiram
                     
                     
                        BE
                     
                     
                        205-286-2
                     
                     
                        137-26-8
                     
                     
                        9
                     
                  
                        210
                     
                     
                        Metam-nátrium
                     
                     
                        BE
                     
                     
                        205-293-0
                     
                     
                        137-42-8
                     
                     
                        9, 11
                     
                  
                        1023
                     
                     
                        Ezüst mint nanoanyag
                     
                     
                        SE
                     
                     
                        231-131-3
                     
                     
                        7440-22-4
                     
                     
                        2, 4, 9
                     
                  
                        494
                     
                     
                        2,2-dibróm-2-cianoacetamid (DBNPA)
                     
                     
                        DK
                     
                     
                        233-539-7
                     
                     
                        10222-01-2
                     
                     
                        13
                     
                  
                        1047
                     
                     
                        
                           Eucalyptus citriodora olaj és citronellál, hidratált, ciklizált
                     
                     
                        CZ
                     
                     
                        n.a.
                     
                     
                        n.a.
                     
                     
                        19
                     
                  
                        609
                     
                     
                        2-Hidroxi-α, α, 4-trimetil-ciklohexán-metanol
                     
                     
                        CZ
                     
                     
                        255-953-7
                     
                     
                        42822-86-6
                     
                     
                        19
                     
                  
                        813
                     
                     
                        Peroxioktánsav
                     
                     
                        FR
                     
                     
                        n.a.
                     
                     
                        33734-57-5
                     
                     
                        2, 3, 4
                     
                  
                        1044
                     
                     
                        Nátrium-kloritból és nátrium-perszulfátból előállított klór-dioxid
                     
                     
                        DE
                     
                     
                        n.a.
                     
                     
                        n.a.
                     
                     
                        2, 3, 4, 5, 11
                     
                  
                        1064
                     
                     
                        Maláta, kivonat A Hordeum, Gramineae-ből kapott kivonatok és azok fizikailag módosított származékos termékei, például tinktúrák, masszák, vízmentes kivonatok, illóolajok, gyantatartalmú illóolajok, terpének, terpénmentes frakciók, desztillátumok, maradékok stb.
                     
                     
                        AT
                     
                     
                        232-310-9
                     
                     
                        8002-48-0
                     
                     
                        19
                     
                  
                        692
                     
                     
                        Aminok, C10-16-alkil-dimetil, N-oxidok
                     
                     
                        PT
                     
                     
                        274-687-2
                     
                     
                        70592-80-2
                     
                     
                        4
                     
                  
                        1059
                     
                     
                        
                           Capsicum oleoresin
                        
                        Extraktumok és fizikailag módosított származékaik. Olyan termék, amely gyantasavakat és ezek észtereit, terpénjeit, és ezen terpének oxidációs és polimerizációs termékeit tartalmazhatja (Capsicum frutescens, Solanaceae)
                     
                     
                        BE
                     
                     
                        nem áll rendelkezésre
                     
                     
                        8023-77-6
                     
                     
                        19
                     
                  
                        1060
                     
                     
                        
                           Capsicum annuum, kivonat
                        A Capsicum annuum, Solanaceae-ből kapott kivonatok és azok fizikailag módosított származékos termékei, például tinktúrák, masszák, vízmentes kivonatok, illóolajok, gyantatartalmú illóolajok, terpének, terpénmentes frakciók, desztillátumok, maradékok stb.
                     
                     
                        BE
                     
                     
                        283-403-6
                     
                     
                        84625-29-6
                     
                     
                        19
                     
                  
                        1061
                     
                     
                        A (6E)-N-(4-hidroxi-3-metoxi-2-metil-fenil)-8-metilnon-6-enamid és az N-(4-hidroxi-3-metoxi-2-metil-fenil) -8-metilnonánamid reakciótömege
                     
                     
                        BE
                     
                     
                        nem áll rendelkezésre
                     
                     
                        nem áll rendelkezésre
                     
                     
                        19